OTDK Bírálatok

Bírálat 1.

Csépes Ildikó

A dolgozathoz tartozó írásbeli bírálati összpontszámot, mely az összes bírálat pontszámából kerül kiszámításra, az Áttekintés oldalon található Dolgozatok állapota összefoglaló táblázatban találhatja, amennyiben azt a Szekció rendezői az Ön számára már elérhetővé tették.
Az űrlap teteje

Dolgozat 

Revising rating scales: Modifications proposed in the rating scale for MA in ELT Oral Language Examination az ELTE SEAS / Értékelési skálák átdolgozása: Módosítási javaslatok az ELTE angoltanári mesterszakos képzésén tett szóbeli vizsga értékelési skálájára

Bírálat pontszáma 

28

Eredetiség 

4


A téma eredetisége, újdonsága, fontossága
Lehetséges értékek: 0-5 pont.
Eredmények 

5


Mennyiben sikerült megvalósítani a célkitűzést? A dolgozat új eredményei, a felvetett problémák újszerűsége
Lehetséges értékek: 0-5 pont.
Szakirodalom 

5


A téma szakirodalmának és a forrásainak ismerete, használata
Lehetséges értékek: 0-5 pont.
Önálló gondolatok 

4


A szerző önálló gondolatainak, következtetéseinek megalapozottsága
Lehetséges értékek: 0-5 pont.
Szerkezet 

5


A dolgozat szerkezete, okfejtése, logikája
Lehetséges értékek: 0-5 pont.
Kivitelezés 

5


A dolgozat kivitelezése, stílusa, nyelvhelyessége, helyesírása
Lehetséges értékek: 0-5 pont.
Szöveges értékelés 

A szerző témaválasztása teljes mértékben aktuálisnak tekinthető, hiszen egy olyan tesztfejlesztéshez kapcsolódó validálási tanulmányt készített, mely az ELTE SEAS nyelvtudásmérő vizsga szóbeli értékelési skálájának legfrissebb módosításának érvényességét vizsgálja. A változtatás lényege, hogy a korábbi három pontos beszédkészség értékelő skálát hat pontosra kibővítették a tesztfejlesztők, és ennek működését a 2014. júniusi vizsgaidőszakban nyert adatok alapján (66 vizsgázó és 8 értékelő közreműködésével, 6 beszédkészségmérő feladat felhasználásával) a Facets software (Linacre 2014) elemzéseire támaszkodva vizsgálja a szerző. A vonatkozó szakirodalom (34 tétel) áttekintését jól követhető módon végzi a szerző, jóllehet a technikai leírás inkább oktató, magyarázó stílusban íródott, de a kevésbé szakavatott olvasó számára ez mégis nyereségként jelenik meg. A szerző áttekinti a nyelvtudás fogalmát és történelmi vetületben annak modellezését, jól érthetően tárgyalja a kutatás elméleti hátterét, az alkalmazott statisztikai eljárásokat részletesen ismerteti (a matematikai képletekkel együtt). A dolgozat szerkezeti arányait tekintve a tanulmány egy kissé túlbillen a szakirodalom tárgyalásának a javára, mivel az önálló kutatás leírása és az eredmények tárgyalása a dolgozat egyharmad részét teszi csak ki. A kutatás során nyert adatok szemléltetése szakszerű ábrák és táblázatok segítségével történik, az adatok értelmezése és az eredmények alapján tett módosító javaslatok megalapozottak. A kapott eredmények tekintetében a szerző arra a megállapításra jut, hogy az új értékelési skálák szerinti pontozás alapján nincs különbség az értékelők szigorúságát illetően, és a feladatok is egyformán nehéznek bizonyultak. A nyolc értékelő pontozási gyakorlata a statisztikai elemzések fényében azt igazolja, hogy az új értékelő skálák jól működtek, de a nem definiált sávokban a szerző módosítást javasol, ugyanis a leggyakrabban adott pontszám egy ilyen sávot takar (4 pont). Az egyes értékelési kategóriák definíciójában/leírásaiban finomhangolásra lehet szükség, mivel a vizsgázók teljesítményének értékelésében az egyes kategóriákban adott különböző pontszámok előfordulási gyakoriságában különbség mutatkozik. Ezt a további vizsgálatot minőségi kutatás formájában javasolja a szerző. A dolgozat írója egy nagyon speciális interdiszciplináris terület vizsgálatára vállalkozott (nyelvtudásmérés érvényességének vizsgálata statisztikai elemzés/moderálás segítségével), melyhez hazai viszonylatban is kevesen értenek. A szerzőt mindenképpen dicséret illeti, hogy az adott téma kutatását választotta. A kutatás kivitelezése teljesíti a szakmai elvárásokat: a kutatási kérdések adekvátak, azokra a szerző tudományosan megalapozott válaszokat ad, és tudatában van kutatása korlátainak is. A dolgozat nyelvezete nagyon jó, stílusa követi a tudományos írásművek normáit.

Bírálat 2.

Doró Katalin
A dolgozathoz tartozó írásbeli bírálati összpontszámot, mely az összes bírálat pontszámából kerül kiszámításra, az Áttekintés oldalon található Dolgozatok állapota összefoglaló táblázatban találhatja, amennyiben azt a Szekció rendezői az Ön számára már elérhetővé tették.
Az űrlap teteje

Dolgozat 

Revising rating scales: Modifications proposed in the rating scale for MA in ELT Oral Language Examination az ELTE SEAS / Értékelési skálák átdolgozása: Módosítási javaslatok az ELTE angoltanári mesterszakos képzésén tett szóbeli vizsga értékelési skálájára

Bírálat pontszáma 

30

Eredetiség 

5


A téma eredetisége, újdonsága, fontossága
Lehetséges értékek: 0-5 pont.
Eredmények 

5


Mennyiben sikerült megvalósítani a célkitűzést? A dolgozat új eredményei, a felvetett problémák újszerűsége
Lehetséges értékek: 0-5 pont.
Szakirodalom 

5


A téma szakirodalmának és a forrásainak ismerete, használata
Lehetséges értékek: 0-5 pont.
Önálló gondolatok 

5


A szerző önálló gondolatainak, következtetéseinek megalapozottsága
Lehetséges értékek: 0-5 pont.
Szerkezet 

5


A dolgozat szerkezete, okfejtése, logikája
Lehetséges értékek: 0-5 pont.
Kivitelezés 

5


A dolgozat kivitelezése, stílusa, nyelvhelyessége, helyesírása
Lehetséges értékek: 0-5 pont.
Szöveges értékelés 

A dolgozat egy, a közelmúltban átdolgozott, szóbeli vizsgán használt értékelő skála elemzésére, annak validálási kérdéseinek áttekintésére vállalkozott. Hallgatóként komoly kihívás egy olyan téma taglalása, amely egy egyetemi belső nyelvi vizsgát vesz górcső alá oktatói, vizsgáztatói szemszögből. A szerző pontosan rávezet minket arra, hogy milyen összetett feladatra vállalkozott. Számítógépes adatelemzés segítségével megvizsgálja, hogyan lehet egy már meglévő 3 pontos értékelői skálát valid módón továbbfejleszteni 6 pontossá, valamint hogyan lehet megőrizni a korábbi értékelői skála validitását az új skálában. Azt értékeli, hogy az angoltanári mesterszakos képzés alkalmazott szóbeli vizsga megfelelőn működik-e és beváltak-e az új értékelői skálák. A bevezetőben világosan elhelyezi a munkáját és a kitűzött célokat az eddigi szakirodalomba ágyazva. Ez nagyban segíti az olvasót abban, hogy a dolgozat további fejezeteit áttekintse. Az irodalmi ismertetőben a szerző kitér az alapfogalmak tisztázására, áttekintést ad az ide tartozó legfontosabb hazai ás nemzetközi tanulmányokról, bár kevés a 2000 után született, a szűk témát taglaló, publikált mű. Az irodalmi áttekintő gördülékeny és jól követhető; az összefoglaló táblázat és az illusztrációk segítséget nyújtanak annak az olvasónak is, aki kevéssé jártas a tárgyalt témákban. A dolgozat célkitűzései és kutatási kérdései világosak. A dolgozat szerzője otthonosan mozog és ügyesen helyezi el a saját kutatását az eddigi magyar és nemzetközi szakirodalom ismeretanyagához viszonyítva. A szerző kiválóan alkalmazta az elemző szoftware adta lehetőségeket, módszertani lépéseket és kritikusan alkalmazta azokat. Az adatfelvételét pontosan és körültekintően tervezte meg és végezte el. A szerző az adatait jól és szemléletesen prezentálja és azokból megalapozott következtetéseket von le. A dolgozat erénye, hogy a szerző adatait, módszereit következetesen elhelyezi a szakirodalom releváns tételeihez képes, ügyesen reflektál az eddigi ismeretekre, a kutatási hiányosságokra és ellentmondásokra. Dolgozatának szerkezete logikus, gondolatmenetei világosak, a dolgozat egésze jól követhető, nyelvileg szépen megformált (a néhány elütés értékéből nem von le) és kiváló olvasmány. A dolgozat összegző fejezete pontos, megalapozott. A szerző is a vizsgálódások folytatását tűzi ki céljául, remélhetőleg ezek továbbgondolására alkalma lesz a közeljövőben. Összességében elmondható, hogy a szerző kiemelkedő kutatói vénáról tett tanúbizonyságot. Bátran állítom, hogy e munka nemcsak egy kezdő kutatói szárnypróbálgatásnak tűnik, hanem megállja a helyét a témában szakavatott tudományos közösség fórumain is. 

Az űrlap alja

Az űrlap alja

